God i mekem ol man nogud oli kamaot long klia ples (16-21)
Singsing blong Asaf.+50 Jehova,* God blong ol god+ i toktok finis.Hem i stap singaotem wol,Stat taem san i girap, go kasem we i godaon.*2 God i stap saenaot long Saeon, taon ya we i naes we i naes tumas.+3 God blong yumi bambae i kam mo i no save stap kwaet.+Long fored blong hem, i gat wan faea we i stap bonem evri samting,+Mo wan bigfala hariken i girap raonabaot long hem.+4 Hem i singaot heven antap mo wol i kam,+Blong i jajem ol man blong hem.+ Hem i se:5 “Yufala i hivimap ol man blong mi we oli stap holemstrong long mi, oli kam long mi,Hemia olgeta we oli mekem wan kontrak wetem mi, taem oli mekem sakrefaes.”+6 Heven i stap talemaot stret fasin blong hem,From God nomo i Jaj.+ (Selah)7 “Ol man blong mi, yufala i lesin, mo mi bambae mi toktok.Isrel, bambae mi talemaot ol poen agensem yu.+Mi mi God, mi God blong yu.+8 Mi mi no stretem yu from ol sakrefaes blong yu,No from ol ofring blong yu we oli bon fulwan we oli stap oltaem long fes blong mi.+9 Mi mi no nid blong tekem wan bul long haos blong yu,No ol nani* long fenis blong yu,+10 From evri wael animol long bus, oli blong mi,+Wetem ol bigfala animol tu we oli stap antap long plante taosen bigfala hil.11 Mi mi save evri pijin long ol bigfala hil.+Ol animol olbaot long open ples, we man i no save kaontem olgeta, oli blong mi.12 Sipos mi hanggri, bambae mi no save talem long yu,From gudfala graon ya mo olgeta samting long hem, oli blong mi.+13 ?Yu ting se bambae mi kakae mit blong ol bulMo mi dring blad blong ol nani?+14 I gud yu talem tangkiu long God, olsem sakrefaes blong yu,+Mo yu mekem ol samting we yu bin promes long God ya we i Hae Olgeta.+15 Yu singaot long mi long taem blong trabol.+Bambae mi tekemaot yu, mo bambae yu leftemap mi.”+16 Be God bambae i talem long ol man nogud se:“?Hu i givim raet long yufala blong talem bakegen ol rul blong mi+Mo blong tokbaot kontrak blong mi?+17 From yufala i no laekem nating fasin blong stretem* man,Mo yufala i gohed blong tanem baksaed long ol tok blong mi.*+18 Taem yufala i luk wan stilman, yufala i glad nomo long hem,*+Mo yufala i stap joen wetem ol man blong adaltri.*19 Yufala i yusum maot blong yufala blong tokbaot olbaot samting we i nogud,Mo giaman i fasgud long tang blong yufala.+20 Yufala i sidaon mo yufala i tok agensem ol stret brata blong yufala.+Yufala i talemaot ol mastik* blong boe blong stret mama blong yufala.21 Taem yufala i mekem ol samting ya, mi mi stap kwaet nomo,Taswe yufala i ting se bambae mi mi sem mak nomo long yufala.Be naoia bambae mi stretem yufala,Mo bambae mi talemaot ol poen blong mi agensem yufala.+22 Plis yufala we yufala i fogetem God,+ yufala i tingbaot samting ya,Olsem nao, mi no save terterem yufala long ol smosmol pis, we i no gat wan man blong sevem yufala.23 Man we i stap talem tangkiu long mi, olsem wan sakrefaes blong hem blong leftemap mi,+Mo man we i stap folem sem rod oltaem,Bambae mi mekem hem i luk we God i sevem hem.”+
tpi_Latn tpi_Latn